Diari Oficial de la Generalitat Valenciana


Sumari del DOGV 4809, del 30-07-2004 (2004/7524)

Informació pública del projecte d'urbanització de la unitat d'execució Cristóbal Amorós, de sòl urbà.
-----------------------------------------------------------------------------------------------------

### Dades del document

Número de DOGV
:   4809

Data del DOGV
:   30-07-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/7524


Organisme emissor
:   Ajuntament de Villena

Tipus de document
:   Anunci

Informació pública del projecte d'urbanització de la unitat d'execució Cristóbal Amorós, de sòl urbà. [2004/M7524]
  
De conformitat amb el que disposa l'article 59.3 de la Llei 6/1994, de 15 de novembre, Reguladora de l'Activitat Urbanística, es fa públic que la Junta de Govern Local, en sessió del dia 17 de maig de 2004, en relació amb el projecte d'urbanització de la unitat d'execució Cristóbal Amorós, va adoptar l'acord que, en la part dispositiva, establix:
  
«Primer. Aprovar el projecte d'urbanització de la unitat d'execució Cristóbal Amorós, de sòl urbà, presentat per l'urbanitzador d'esta Promociones Gil y Requena, SL i redactat per l'arquitecte José Enrique Pérez Pérez, amb els seus projectes annexos sobre subministrament d'energia elèctrica, redactats per l'enginyer tècnic industrial Àngel Marco Villena; el termini d'execució de les obres és el fixat en el conveni urbanístic de l'actuació integrada. L'urbanitzador ha de presentar la citada documentació visada pel col·legi corresponent, en nombre de dos exemplars més una còpia del projecte complet en suport digital.
  
Segon. Desestimar les al·legacions presentades pels motius que consten en els informes tècnics emesos.
  
Tercer. Ordenar la inserció de l'acord d'aprovació en el Diari Oficial de la Generalitat Valenciana, als efectes establits en l'article 59 de la Llei Reguladora de l'Activitat Urbanística (LRAU), amb la remissió prèvia d'un exemplar del projecte i acord a la Conselleria de Territori i Habitatge.
  
Quart. Determinat l'import de les càrregues d'urbanització, i individualitzat este respecte als propietaris afectats, se'ls requerirà en els termes de l'article 71 de la LRAU, per a la determinació de la seua retribució de l'obra urbanitzadora.
  
Cinqué. Traslladar el present acord als interessats en l'expedient, així com als departaments municipals d'Obres i Urbanisme.»
  
Contra el present acord, que és definitiu en via administrativa, pot interposar-se un dels següents recursos:
  
a) Amb caràcter potestatiu, recurs de reposició davant de la Junta de Govern Local, en el termini d'un mes a comptar des de la inserció d'este anunci. Si transcorregut un mes des de tal interposició sense que siga resolt, podrà entendre's desestimat i interposar, en el termini de sis mesos, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana.
  
b) Recurs contenciós administratiu, davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos a comptar des de la inserció d'este anunci en el diari oficial corresponent.